7b.+Levinas

=Emmanuel Levinas= Emmanuel Levinas ble født 12. januar 1906 i Litauen, men flyttet til Frankrike som 17-åring for å studere. Her ble han boende for det meste av sitt 90 år lange liv. [[|wiki]] Levinas var av jødisk opprinnelse og benyttet sin kunnskap om Talmud i filosofien sin. Et annet trekk som definerer filosofien hans, er hans forhold til tidligere europeisk filosofi. Levinas omdefinerer filosofi som "kunnskapen om kjærlighet", heller enn kjærligheten til kunnskap. [[|wikipedia]]

Allmenngyldige svar
I sin filosofi gikk Levinas til angrep på andre filosofers konklusjoner. For å vise hvordan han tenkte kan vi ta for oss gjensidighetsprinsippet. "Alt dere vil at andre skal gjøre mot dere, det skal også dere gjøre mot dem". Dette er en grunnleggende etisk norm i mange religioner og livssyn. Men selv om de fleste vil akseptere premisset, er ikke gjensidighetsprinsippet allmenngyldig sant. [I samme verden]

Ta for eksempel to personer, A og B. Person A er forelsket i person B, mens person B ikke gjengjelder disse følelsene. Er det da riktig av person A å forvente at person B innretter seg etter hva han/hun vil? Dette eksempelet viser at det som er godt for en person, ikke nødvendigvis er godt for en annen. I motsetning til tidligere europeiske filosofer, prøver ikke Levinas å allmengjøre og universalisere oppfatningene sine. Å prøve å generalisere alle mennesker blir meningsløst, mener han. For ham finnes det ikke noen allmenngyldige svar; hvert menneske er unikt med sine egne oppfatninger.[I samme verden]

Etikk
Levinas var opptatt av hvordan mennesker forholder seg til hverandre. Filosofien hans baserer seg på dette forholdet for å formulere etiske verdier. Han tar utgangspunkt i møtet med "Den andre". Det blir ikke spesifisert hvem eller hva den andre er. Levinas legger i stedet vekt på hvordan Den andre er forskjellig fra jeget. Som tidligere nevnt, anser Levinas alle mennesker som unike. Likevel må begge parter være villig til å inngå kompromiss og lytte til motparten. Respekt og åpenhet legger basisen for selve møtet. Den andres behov kommer i første rekke. Når jeget tilfredsstiller behovene til Den andre, er det viktig at dette skjer uten forventning om å få noe i gjengjeld. Da ville jeget til syvende og sist handle ut i fra et ønske om å fremme seg selv. [I samme verden]

Et moment som går igjen i Levinas' etikk er ansvaret jeget har overfor Den andre. Levinas mener at denne ansvarsfølelsen ligger iboende i mennesket. Først når vi blir stilt overfor Den andre kommer den til uttrykk. Det er nettopp fordi Den andre er så grunnleggende forskjellig fra jeget, at jeget kan kjenne seg selv. På samme måte som vi ikke forstår begrepet "stor" før vi betrakter noe smått. Møtet gir jeget et formål. Det er dette Levinas legger i "Etikk kommer først". Det forklarer først og fremst hva han er mest opptatt av i tenkningen sin, men det rommer mye mer enn som så. René Descartes la tesen, [|"jeg tenker, altså er jeg"], som basis for sikker kunnskap. Levinas ville heller sagt: "jeg føler et ansvar for noen andre enn meg selv, altså er jeg." For ham blir ansvaret overfor Den andre og etikken grunnpilarene i søken etter kunnskap. [[|New York Times] [|wikipedia]]

Kilder:
[] [] [] I samme verden - religion og etikk Vg3